**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“**

**1. Sprendimo projekto esmė, tikslai ir uždaviniai** –vykdyti Lietuvos Respublikos parmos būstui įsigyti ar išsinuomoti įstatyme savivaldybių taryboms numatytą pareigą tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus.

**2. Projekto rengimo priežastys ir kuo remiantis parengtas sprendimo projektas.**

Įgyvendinant Paramos būstui įsigyti ar išsinuomoti įstatymą (toliau – Įstatymas) Klaipėdos miesto savivaldybės tarybos 2015 m. sausio 29 d. sprendimu Nr. T2-2 buvo patvirtinti Savivaldybės būsto fondo ir socialinio būsto, kaip savivaldybės būsto fondo dalies sąrašai.

Per kalendorinius 2015 metus Įstatymo nustatyta tvarka nuomininkams buvo parduoti 27 savivaldybės būstai (1105,01 kv. m bendrojo ploto), už valstybės lėšas, skirtas Klaipėdos miesto savivaldybei, nupirkti 9 butai (478,72 kv. m bendrojo ploto) į Lietuvą grįžtantiems politiniams kaliniams ir tremtiniams bei jų šeimų nariams apgyvendinti. Koreguojant Savivaldybės būsto fondo sąrašą šiuo metu asmenims nuosavybės teise priklausantys butai iš jo išbraukti, o nupirkti butai įrašyti.

Šiuo sprendimo projektu tvirtinamas ir Savivaldybės socialinio būsto, kaip savivaldybės būsto fondo dalies sąrašas, iš jo išbraukiant 3 socialinius būstus, 19 savivaldybės būstus, kurių nuomos sąlygos yra pakeistos Klaipėdos miesto savivaldybės tarybos sprendimais. Taip pat į šį sąrašą yra įrašyti 6 suremontuoti tinkami apgyvendinti savivaldybės būstai ir 2 savivaldybės būstai, kurie nutrūkus nuomos sutartims, gali būti apgyvendinti, jų neremontuojant. Galimybė rengti sprendimus dėl šių 8 butų nuomos atsiras tik po to, kai bus patvirtintas sąrašas.

**3. Kokių rezultatų laukiama.**

Bus įvykdyta Parmos būstui įsigyti ar išsinuomoti įstatyme savivaldybių taryboms numatyta prievolė tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus. Atlikus sąrašų koregavimą jie, atsižvelgiant į per 2015 metus įvykusius pokyčiu, atitiks realią padėtį 2016 m. sausio 1 d. būklei. Tuo pačiu bus sudarytos prielaidos išnuomoti tuščius tinkamus apgyvendinimui butus sąrašuose įrašytiems, eilės sulaukusiems asmenims ir šeimoms.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

**PRIDEDAMA.** 1 Savivaldybės būsto fondo sąrašo lyginamasis variantas, 36 lapai;

2. Savivaldybės socialinio būsto, kaip savivaldybės būsto fondo dalies, sąrašo lyginamasis variantas, 10 lapų.

Socialinio būsto skyriaus vedėja Danguolė Netikšienė